Zazakipediya:Taê Roşanê Amnani

Amnani şarê ma vıjêno deştan. Hım kêfê xo keno u hım zi nê kêfi hetı tay kar u barê xo zi keno.
Ninan ra tay dê cı, Vetena rıbdê ıncilan, zebeşan u herwına. Vetena awda şamık (fıreng) u isotan. Veri welatê ma dı zaf zebeşi kariyayê u zaf darê ıncılewran esti bi. O wext zey ewroy kesi vêşi çiyê xo nêberdê u sukandı nêrotê. 

Awda zebeşan ra rıb vıraştê u zımıstani o xo rê werdê. Dewê kı tey rezi çênêbi inan rıbê zebeşan vetê herunda rıbdê Engurı dı. Zebeşê xo weş kerdê biyayey, bahdo ê çinayê u ardê pur kerdê u zerey cı verdayê çıwalandê engurı paykerdenı, pay kerdê u kerdê awı. 

Bahdo berdê kerdê lênan u nayê adıri ser. Adıri sero gıreyê dı gırey dayê pıro u bahdo adırê cı kerdê hewna. Bahdo verdayê teştan miyan u cayê do berz dı, herzaleyê sero nayê tiji vera u çend roji tiji vero kerdê qalın. Bahdo kerdê tenekan u ardê keye dı verdayê doran miyan. Zımıstani zi vetê u werdê.

 Çıme 
 Koyo Berz

Kategoriye:Edet u tore
Kategoriye:Edet u toreyê Sêwrege
Kategoriye:Roşani